[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Eesti inimene joob aastas a\u0308ra 20 tassi ravimtaimeteed"}, {"text_idx": "#000007", "text": "Ravimtaimed ei ole pelgalt rahvameditsiini pa\u0308rusmaa, vaid neid tarvitatakse nii Eestis kui ka kogu maailmas endiselt ohtralt. Muu hulgas leidis Tartu U\u0308likooli ravimtaimede uurija, et populaarseim ravimtaim on teekummel, ning et iga Eesti elanik joob aastas a\u0308ra 20 tassi jagu ravimtaimeteed."}, {"text_idx": "#000008", "text": "\"Taimed on head abistavad vahendid erinevate haiguste puhul,\" u\u0308tleb Tartu U\u0308likooli farmakognoosia nooremlektor Janne Sepp. Na\u0308iteks aitavad need ha\u0308sti leevendada kergemate ku\u0308lmetushaiguste su\u0308mptomeid. Sepa uurimisto\u0308o\u0308 na\u0308itas, et Eesti elanikud haaravadki mo\u0303ne droogi ja\u0308rele eeska\u0308tt ku\u0308lmetushaiguste hooajal ehk su\u0308gisel ja talvel: su\u0308gistalvine mu\u0308u\u0308k moodustab kogu aastasest ravimtaimemu\u0308u\u0308gist 75 protsenti."}, {"text_idx": "#000009", "text": "\"Mo\u0303nikord aga ei olegi ka\u0308simu\u0308u\u0308giravimite seas preparaati, mis poleks ise droog vo\u0303i taimset pa\u0308ritolu.\""}, {"text_idx": "#000010", "text": "\"Mo\u0303nikord aga ei olegi ka\u0308simu\u0308u\u0308giravimite seas preparaati, mis poleks ise droog vo\u0303i taimset pa\u0308ritolu,\" ta\u0308psustab nooremlektor. Alati ei saa na\u0308iteks va\u0308ikelastele anda ta\u0308iskasvanutele mo\u0303eldud ka\u0308simu\u0308u\u0308giravimeid ja sel puhul on ravimtaimed va\u0308ga ta\u0308nuva\u0308a\u0308rsed, na\u0308iteks juba eespool nimetatud kummel."}, {"text_idx": "#000011", "text": "\"Osade ravimiru\u0308hmade juures tuleb ravimtaimede osata\u0308htsus va\u0308gagi esile. Uroloogiliste vaevuste nagu na\u0308iteks po\u0303iepo\u0303letiku raviks leiab apteegist leesikat, pohla ja teiste ravimtaimede kuivekstrakte sisaldavaid preparaate. Mittetaimse koostisega ka\u0308simu\u0308u\u0308giravimeid ei ole,\" toob Sepp va\u0308lja."}, {"text_idx": "#000012", "text": "Ko\u0303ige sellega vastab Sepp ise oma konverentsiettekandes pu\u0308stitatud ku\u0308simusele: \"Ravimtaimed \u2013 kas rahvameditsiini igand vo\u0303i ta\u0308nagi reaalsus?\". \"Need ikka on reaalsus. Seda toetavad nii meie uuritud arvulised parameetrid, kui ka ravimtaimede valik, mida meil kasutatakse, aga loomulikult ka esivanemate kogemused ja ta\u0308napa\u0308evased teadusuuringud,\" so\u0303nab ta. Samas ro\u0303hutab ta, et arsti poolt ma\u0308a\u0308ratud retseptiravimit ravimtaim kindlasti ei asenda."}, {"text_idx": "#000013", "text": "Janne Seppa ja tema kolleege TU\u0308 farmaatsia instituudis huvitas, kui palju ja milliseid ravimtaimi Eesti inimesed tarvitavad. Selleks kogusid nad aastatel 2016\u20132020 andmeid kohalike ravimtaimetalude, ravimite hulgimu\u0308u\u0308jate ning toidu- ja tervisepoodide valiku kohta. Ilmnes, et vaieldamatult ko\u0303ige enam ostetakse teekummeli o\u0303isikuid. Kummelile ja\u0308rgnesid kaaluliselt linaseemned, Islandi ka\u0308oko\u0303rv, must pa\u0308ssik, kibuvitsaviljad, ko\u0308o\u0308mned, piparmu\u0308ndilehed ja saialilleo\u0303isikud."}, {"text_idx": "#000014", "text": "Ilmnes, et vaieldamatult ko\u0303ige enam ostetakse teekummeli o\u0303isikuid. Autor/allikas: sarahriceNC/Flickr (CC BY-NC-ND 2.0)"}, {"text_idx": "#000015", "text": "\"Ma ei usu, et keegi kummelit, saialille vo\u0303i Islandi ka\u0308oko\u0303rva maitse pa\u0308rast jooks. Tee nautimiseks on kindlasti meeldivamaid valikuid, kui need. Ju ravimtaimed ikkagi teevad seda, mida neist oodatakse,\" po\u0303hjendab Sepp loetletud taimede menu. Lahtistava toimega linaseemned vo\u0303ib tema so\u0303nul aga mo\u0303tteliselt loetelust va\u0308lja ja\u0308tta, sest need leiavad suuremas osas kasutust veterinaarias. \"Ilmselt vo\u0303etakse neid ka tervisliku kiduainerikka toiduainena,\" arutleb Sepp."}, {"text_idx": "#000016", "text": "\"Ma ei usu, et keegi kummelit, saialille vo\u0303i Islandi ka\u0308oko\u0303rva maitse pa\u0308rast jooks. [...] Ju ravimtaimed ikkagi teevad seda, mida neist oodatakse.\""}, {"text_idx": "#000017", "text": "Kogutud andmetest na\u0308htus, et apteekidest ostetakse aastas 14 tonni kodumaist pa\u0308ritolu ravimtaimi. See ta\u0308hendab nooremlektori so\u0303nul, et iga Eesti elanik tarvitab aastas meditsiinilisel eesma\u0308rgil 10 tassi kohalikku pa\u0308ritolu ravimtaimeteed. \"Kui panna juurde ka va\u0308lismaine kaup ning toidu- ja looduspoodides mu\u0308u\u0308du, tuleb aastas kokku 20 tassi ravimtaimeteed elaniku kohta,\" to\u0303deb ta."}, {"text_idx": "#000018", "text": "Apteegid ja poed kokku mu\u0308u\u0308vad Eestis aastas hinnanguliselt 1,1 miljonit pakendit ravimtaimeteed. Vo\u0303rdluseks mu\u0308u\u0308di Sepa so\u0303nul 2018. aastal Eesti apteekides 11,5 miljonit pakendit ka\u0308simu\u0308u\u0308giravimeid ehk droogid moodustasid sellest ku\u0308mnendiku."}, {"text_idx": "#000019", "text": "\"Minu meelest on see pa\u0308ris ma\u0308rkimisva\u0308a\u0308rne protsent, sest sinna on arvestatud ainult droogid,\" ma\u0308rgib Sepp. Ravimite alla ei la\u0308he aga ko\u0303ikvo\u0303imalikud ravimtaimetinktuurid, toidulisandid ja loodustooted. \"Kui arvestame ka nende kasutamisnumbrid juurde, la\u0308heb ravimtaimede osakaal veel suuremaks,\" osutab nooremlektor."}, {"text_idx": "#000020", "text": "Droogid on Janne Sepa so\u0303nul ravimtaime osad, mida kasutatakse ravimise eesma\u0308rgil: na\u0308iteks o\u0303isikud, lehed ja viljad. Seaduse silmis jagunevad need tugevatoimelisteks ja nii-o\u0308elda tavalisteks droogideks."}, {"text_idx": "#000021", "text": "\"Supermarketi letilt u\u0308htki tugevatoimelist droogi leida ei tohiks.\""}, {"text_idx": "#000022", "text": "\"Tugevatoimelise droogi toime, nagu nimigi u\u0308tleb, on tugev ja seeto\u0303ttu vo\u0303ivad selle tarvitamisega kaasnevad riskid olla suuremad,\" selgitab ta. Sellist taime ei tohiks tarvitada va\u0308ikelapsed, rasedad vo\u0303i imetavad emad. Tugevatoimelistel droogidel esineb sageli ko\u0303rvaltoimeid ning koostoimeid ravimitega."}, {"text_idx": "#000023", "text": "\"Eristuse mo\u0303te ongi nende mu\u0308u\u0308ki piirata: et see droogipakend ka\u0308iks proviisori vo\u0303i farmatseudi ka\u0308est la\u0308bi,\" po\u0303hjendab Sepp. Nii saab apteekrist filter, kes ku\u0308sib ostjalt, miks ja kellele ravimtaim kasutamiseks la\u0308heb, ning kas selle vo\u0303tja tarvitab ka muid ravimeid. \"Supermarketi letilt u\u0308htki tugevatoimelist droogi leida ei tohiks,\" ta\u0308psustab nooremlektor."}, {"text_idx": "#000025", "text": "Ko\u0303ige klassikalisem na\u0308ide tugevatoimelisest droogist on tema so\u0303nul naistepunau\u0308rt. See on ravimtaimede seas toime poolest ku\u0308llaltki ainulaadne, sest leevendab depressioonina\u0308htusid. \"Meie maksas on teatud ensu\u0308u\u0308mid, mille kaudu va\u0308ga paljud ravimid, aga ka ravimtaim naistepuna, metaboliseeruvad. Sellepa\u0308rast on naistepunal va\u0308ga paljude ravimitega koostoimeid,\" selgitab Sepp."}, {"text_idx": "#000026", "text": "\"Me arvame, et sennat kasutatakse Eestis u\u0308le.\""}, {"text_idx": "#000027", "text": "Nii ei sobi naistepuna kokku na\u0308iteks antidepressantide, rasestumisvastaste vahendite, antibiootikumide ja veel terve pika rea ravimitega. \"Huvitav on lisada veel, et naistepuna suurendab naha valgustundlikkust ning selle tarvitamise ajal tuleks hoiduda pa\u0308evitamisest, va\u0308ltimaks nahapo\u0303letike teket,\" osutab Sepp."}, {"text_idx": "#000028", "text": "Kui u\u0308ldiselt eelistab Eesti inimene kodumaiseid drooge, siis mu\u0308u\u0308ginumbritest leidis Sepp ka u\u0308he va\u0308lismaist pa\u0308ritolu murekoha: senna (Senna angustifolia). \"Me arvame, et sennat kasutatakse Eestis u\u0308le,\" ma\u0308rgib ta. Tegu on ainult apteegis mu\u0308u\u0308dava tugevatoimelise droogiga, millel on lahtistav toime. \"Kui sennat liiga pikka aega kasutada, vo\u0303ib soolestik muutuda laisaks. Seega vo\u0303ib tekkida so\u0303ltuvus,\" kirjeldab Sepp."}, {"text_idx": "#000029", "text": "Senna on ainult apteegis mu\u0308u\u0308dav tugevatoimeline droog, millel on lahtistav toime. Autor/allikas: Anita Gould/Flickr (CC BY-NC 2.0)"}, {"text_idx": "#000030", "text": "Nii senna juhtumi puhul kui ka u\u0308leu\u0308ldiselt leiab Janne Sepp, et patsient ja apteeker peaksid leidma aega enne tehingu lukkulo\u0308o\u0308mist omavahel vestelda. \"Ko\u0303ige suurem viga ongi, et apteegis ka\u0308iakse kiirustades, ostetakse oma karp ja tullakse tulema, pidamata apteekriga no\u0303u,\" osutab ta."}, {"text_idx": "#000031", "text": "Proviisorid on ravimiteadlased, kes o\u0303pivad u\u0308likoolis viis aastat ja tunnevad po\u0303hjalikult ko\u0303iki 80 ravimtaime, mida Eesti apteegis pakutakse. \"Palun, vo\u0303tke aega ja ra\u0308a\u0308kige apteekriga, kellele see droog kasutamiseks la\u0308heb, milliste vaevuste jaoks, milliseid ravimeid ja toidulisandeid veel tarvitatakse \u2013 mis on teie murekohad,\" soovitab nooremlektor."}, {"text_idx": "#000032", "text": "\"Ko\u0303ige suurem viga ongi, et apteegis ka\u0308iakse kiirustades, ostetakse oma karp ja tullakse tulema, pidamata apteekriga no\u0303u.\""}, {"text_idx": "#000033", "text": "Kui apteeker tunneb po\u0303hjalikult kindlasti u\u0308le 100 ravimtaime, siis tavalise Eesti elaniku taimetundmine aastal 2023 on alles uurimisel. \"Gustav Vilbaste hindas saja aasta eest, et eestlane tunneb 300 liiki taimi,\" vo\u0303rdleb ta."}, {"text_idx": "#000034", "text": "U\u0308hel TU\u0308 farmaatsia instituudi tudengil valmib Sepa so\u0303nul uurimus ta\u0308napa\u0308eval kasutatavatest ravimtaimedest umbes paari aasta pa\u0308rast. Teine u\u0308lio\u0303pilane uurib aga seda, kui palju ja mis po\u0303himo\u0303tetel Eesti inimesed ise ravimtaimi korjavad ning tarvitavad \u2013 see uurimisto\u0308o\u0308 kaitstakse juba selle aasta su\u0308gisel."}, {"text_idx": "#000035", "text": "\"Ravimtaimedest on kogu maailmas hinnanguliselt la\u0308bi uuritud 10\u201315 protsenti,\" ma\u0308rgib nooremlektor. Samas on tegu nii po\u0303hjatu varasalvega, et ko\u0303iki taimi ei hakatagi la\u0308bi uurima, taimede valiku tegemisel on filtriks teadmised etnofarmakognoosiast. \"Rahvapa\u0308rimusest, vanaemade tarkustest me nopime neid teadmisi ja siis uurime pa\u0308rimuses mainitud taimede mo\u0303ju laboris ja\u0308rele,\" u\u0308tleb Sepp."}, {"text_idx": "#000036", "text": "Janne Sepp pidas ettekande \"Ravimtaimed \u2013 kas rahvameditsiini igand vo\u0303i ta\u0308nagi reaalsus?\" 1. veebruaril Tartus konverentsil Kliinik 2023."}, {"text_idx": "#000037", "text": "Huvi ravimtaimede vastu on kasvanud"}, {"text_idx": "#000038", "text": "Eesti tervishoiusu\u0308steemi probleeme aitaks lahendada apteekide suurem panus"}, {"text_idx": "#000039", "text": "Hologrammid aitavad lastel maast madalast meditsiini usaldada"}, {"text_idx": "#000041", "text": "Proviisor: apteeker oli meie maailma ja surnute vahemees"}, {"text_idx": "#000042", "text": "Doktorito\u0308o\u0308 aitab leida libaravimeid ja toidust allergeene"}, {"text_idx": "#000044", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000045", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000046", "text": "Uuring: mo\u0303ned patsiendid ma\u0308letavad oma surma"}, {"text_idx": "#000047", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000048", "text": "Uuring nihutas rasvumisepideemia alguse arvatust varasemaks"}, {"text_idx": "#000049", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000050", "text": "Doktorito\u0308o\u0308: muutus kehakaalus vo\u0303ib vormida ka isiksust"}, {"text_idx": "#000051", "text": "Farmatseut: ta\u0308iha\u0308bi tagaja\u0308rjel levib mure kiiremini"}, {"text_idx": "#000052", "text": "Va\u0308hk kimbutab noori u\u0308ha sagedamini"}, {"text_idx": "#000056", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000060", "text": "Tants D-vitamiini u\u0308mber: odav turundustrikk vo\u0303i po\u0303hjamaine paratamatus?"}, {"text_idx": "#000062", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000063", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}, {"text_idx": "#000064", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000066", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000067", "text": "Nahaarst: inimene ei tohiks tahta saada pruuniks"}, {"text_idx": "#000068", "text": "HPV vaktsiinist: ausalt ja emotsioonideta"}, {"text_idx": "#000069", "text": "Viis praktilist tervisesoovitust: kahe trennikorra ja 10 000 sammu mu\u0308u\u0308t"}, {"text_idx": "#000070", "text": "Teadlane selgitab, kuidas sport tervist kahjustab"}, {"text_idx": "#000071", "text": "Suure osa la\u0308bipo\u0303lemisest po\u0303hjustab pikaajaline positiivne stress"}, {"text_idx": "#000072", "text": "Hambaarst: \"tervisliku\" mahla joomine vo\u0303ib lapse juba noorelt sandistada"}, {"text_idx": "#000076", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]